‘Elke volk moet sy eie geskiedenis skryf ’ | Nuus24
LAASTE OPGEDATEER: 2013-05-19, 03:35
Artikels gelees: 636
‘Elke volk moet sy eie geskiedenis skryf ’
- Adri Visser
Geskiedenis vertel van goeie en slegte gebeurtenisse van die verlede. Die geskiedenis moet as riglyn dien vir die toekoms. Deur die geskiedenis te manipuleer om witvoetjie te soek by een of ander groep is fataal.Jy kan beslis nie die geskiedenis in een boek plaas nie aangesien verskillende skrywers verskillende weergawes het. Ook is daar verskillende belange by die skrywers.Kyk maar net na die vier Evangelies. Dit handel oor een betrokke persoon se lewe en die tyd van Sy lewe, maar gesien uit vier skrywers se getuienisse.As ons oor Suid-Afrika se geskiedenis skryf, moet ons eers vasstel uit watter hoek sien ons die geskiedenis. As dit uit ‘n ontwikkelingshoek is, dan is daar geen fout met die ou geskiedenisboeke soos dit geskrywe was nie. As dit uit ‘n volkerehoek gesien word, kan net die betrokke volke oor hulle eie geskiedenis skrywe. Jy skryf nie ‘n vreemde volk se geskiedenis vir daardie volk nie, want die kanse dat jy nie 100% sy gedrag of tradisies ken nie is net te veel.Benewens die feit dat die Nuwe SA ‘n positiewe beeld aan die buitewêreld wil voorhou, kan daar nie geslaag word nie aangesien “spankeuses” hier ‘n rol speel.Soos wat een persoon vir span A ondersteun sal die volgende persoon span B ondersteun. Jy sal vind dat die normale gedrag van mense dit bewys dat in ‘n wedstryd jy nie vir beide spanne skree nie. Nou in die lewe sal jy kry dat mense altyd die een of ander groep ondersteun. Jy kan mense nie dwing om een reënboognasie te wees nie en dan die geskiedenis so aanpas om jou wense te vervul nie.Elke volk moet sy eie geskiedenis skryf soos uit sy eie oog waargeneem. Geskiedenis is oor dinge wat gebeur het en profesieë is oor toekomstige dinge wat dalk kan gebeur. Word gepubliseer op MyNuus24 deur jou storie, brief of rubriek aan ons te stuur. Stuur jou nuusfoto's Neem kennis: Alle artikels en briewe wat op MyNuus24 gepubliseer word is geskryf deur onafhanklike lede van die Nuus24-gemeenskap. Die sienings van gebruikers wat op Nuus24 gepubliseer word verteenwoordig dus dié van die individue self, en is nie noodwendig die sienings van Nuus24 nie. Nuus24 se redakteurs behou ook die reg voor om enige kommentaar wat ontvang word te redigeer of af te keur.